Súradnice: 42°30′03″S 24°42′07″V﻿ / ﻿42,500915°S 24,702071°V﻿ / 42.500915; 24.702071

**Chrám-hrobka** (bulh. Църква-гробница – *Cărkva-grobnica*) sú ruiny stredovekého kostola ležiace v meste Chisaria v Plovdivskej oblasti v južnom Bulharsku.

Iné názvy
---------

Chrám je známy aj ako **Stredoveký chrám hrobka** (bulh. Средновековна църква гробница – *Srednovekovna cărkva grobnica*), alebo len **Stredoveký chrám** (bulh. Средновековна църква – *Srednovekovna cărkva*).

Lokalita
--------

Budova leží v meste Chisaria v centrálnej časti mesta na vysokej terase nad prameňom Momina sălza vo vnútornej časti bývalej pevnosti v štvrti Chisar v bezprostrednej blízkosti západnej pevnostnej steny.

Dejiny a charakteristika
------------------------

Chrám je jednoloďová budova s jednou apsidou. Vchod do chrámu sa nachádzal v južnej časti budovy. Budova bola postavená v priebehu 11. alebo 12. storočia. Predstavuje typický stredoveký pohrebný chrám, ktorých sa na území dnešného Bulharska zachovalo do súčasnosti len málo.

Budova bola postavená z lámaných kameňov, ktoré boli spojené maltou. Podlaha bola vydláždená veľkými tehlami, pričom použité tehly pochádzali zo zvyškov antických stavieb v okolí.

Chrám nebol farský, išlo o rodinný chrám slúžiaci potrebám niektorej významnej rodiny z daného obdobia. Predpokladá sa, že išlo o rodinu cirkevného predstaviteľa.

V predsieni chrámu bolo pri výskume odkrytých šesť hrobov, prikrytých kamennými doskami. V hroboch boli objavené predmety, ktoré boli do hrobov vložené spolu s telami. Objavené boli medený prsteň, byzantská minca z 11. – 12. storočia a keramika z toho istého obdobia.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Stavba bola vyhlásená za kultúrnu pamiatku v Štátnom vestníku č. 36 z roku 1966. Ako dôvod pamiatkovej ochrany je uvedená architektonicko-staviteľská hodnota stavby. Názov stavby ako je uvedený na zozname kultúrnych pamiatok národného významu je *Srednovekovna cărkva* (bulh. Средновековна църква, doslova *Stredoveký chrám*).

Galéria
-------

* celkový pohlad na chrám zo severovýchoducelkový pohlad na chrám zo severovýchodu
* celkový pohlad na chrám z juhozápaducelkový pohlad na chrám z juhozápadu
* celkový pohlad na chrám z juhucelkový pohlad na chrám z juhu
* pohľad na chrám z juhupohľad na chrám z juhu
* pohlad na chrám z juhovýchodupohlad na chrám z juhovýchodu
* detailný pohľad na apsidu z juhozápadudetailný pohľad na apsidu z juhozápadu
* detailný pohľad na apsidu zo severudetailný pohľad na apsidu zo severu
* detailný pohľad na predsieň chrámudetailný pohľad na predsieň chrámu

Referencie
----------

1. 1 2 3 4 5 6 7 8  MADŽAROV, Mitko. Chisaria – pătevoditel. Veliko Tărnovo : Archeologičeski muzej – Chisaria-Izdatelstvo „Faber". 72 s. ISBN 9786190008514. S. 66. (po bulharsky)
2. 1 2 3 4 5 6 7 8 9 10 11  KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija". 2022. 706 s. ISBN 9786191953271. S. 573. (po bulharsky)
3. 1 2 3 4 5 6   mc.government.bg, [cit. 2022-08-20]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám-hrobka (Chisaria)**